Optatini

Optatini er en gruppe av biller som hører til familien snutebiller (Curculionidae). Disse billene er oftest blankt svarte og mange lever på planter i korsblomstfamilien (Brassicaceae), som omfatter blant andre kål og raps. Noen av artene kan derfor opptre som skadedyr.

Utseende 
Små til nokså store 2,3-18 millimeter), rombeformede til ovale snutebiller, som oftest svarte med en dempet (skokrem-aktig) glans, kroppen er helt eller delvis dekket med lyse skjell som danner ulike tegninger. Snuten er lang, slank og krum og normalt rettet mer eller mindre nedover. Antennene sitter festet i snutens ytre halvdel, ofte nær spissen. De er middels lange, knebøyde, og antenneskaftet (det innerste leddet) er noe kølleformet. Brystskjoldet (pronotum) er avrundet, bakerst like bredt som dekkvingene, og sterkt punktert. Dekkvingene har tydelige punktrader, og beina er temmelig korte.

Levevis 
Gruppen lever på planter i slektene Annona (Annonaceae) og Pentagonia (maurefamilien).

Utbredelse 
Gruppen er utbredt i den neotropiske økosonen, fra Mexico i nord til Argentina i sør.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien snutebiller, Curculionidae Latreille, 1802
 Underfamilien glanssnutebiller, Baridinae Schönherr, 1839
 Stammen Optatini Champion, 1907
 Slekten Agalmatus Kuschel, 1958
 Slekten Costovia Casey, 1922
 Slekten Eurypages Pascoe, 1872
 Slekten Floromadane Prena, 2009
 Slekten Lydamis Pascoe, 1889
 Slekten Macroptatus Heller, 1906
 Slekten Optatus Pascoe, 1889
 Slekten Parasyprestia Casey, 1922
 Slekten Pardisomus Pascoe, 1889
 Slekten Pistus Faust, 1892
 Slekten Pseudoptatus Champion, 1907
 Slekten Sympages Pascoe, 1889
 Slekten Telemus Pascoe, 1889
 Slekten Tripestes Casey, 1922

Referanser

Eksterne lenker 
 

Snutebiller
Biller formelt beskrevet i 1907